Johann Mahmastal

Johann Mahmastal ehk Johann MahmastolJohann Mahmastol, www.geni.com (vene keeles Иоганн (Иоханнес) Адамович Махмасталь; 29. märts vkj/10. aprill 1891, Narva – 2. veebruar 1942, Bagarjak, Tšeljabinski oblast) oli Nõukogude Liidu sõjaväelane ja diplomaatiline kuller. 

Johann Mahmastal sündis 1891. aastal Narvas töölisperekonnas, lõpetas algkooli ja õppis lukksepaks ning töötas Peterburis. 

Nõukogude võimu kehtestamisel Venemaal osales 1917. aastal Talvepalee hõivamisel  ja organiseeris Narvas 1918. aasta algul Punakaarti. Hiljem sõdis Johannes Raudmetsa juhitud Eesti kütivägede 4. Narva polgus Vene kodusõjas Põhjarindel Arhangelski suunalМаамяги В. А. В огне борьбы (Красные эстонские стрелки). М.: Мысль, 1987. стр 61,  стр 64, tõusis polgukomissariks.

1919. aasta oktoobris suunati ta Vene kodusõja Lõunarindele ja määrati eesti kütidiviisi 2. brigaadi komissariks, kellena sõdis kuni diviisi likvideerimiseni 1920. aastal.

Vene kodusõja järel töötas ta Tšekaas ja seejärel NSV Liidu Välisasjade Rahvakomissariaadis. 1926. aastal lõi ta Läti territooriumil Moska-Riia raudteeliinil tagasi kallaletungiПодвиг дипкурьера. Махмасталь отбился от бандитов, но умер от голода в селе, АО «Аргументы и Факты», 29.09.2016, kui täitis koos Theodor Nettega diplomaatilise kulleri ametiülesandeid ning sai haavata, mille eest autasustati Punalipu ordeniga.

Elas Moskvas, kus 1938. aastal arreteeriti NKVD poolt ja mõisteti süüdi § 58-6-8-11 süüdistuses ja karistati 5-aastase vabaduskaotusegaМахмасталь Иоган Адамович (1891), "Открытый список" публикует информацию о людях, репрессированных государством по политическим мотивам в период с октября 1917-го по 1991 гг..

Johann Mahmastal evakueeriti  1941. aasta sügisel Moskvast Tšeljabinskisse, ta suri 2. veebruaril 1942. aastal Bagarjakis Tšeljabinski oblastis südamepuudulikkusesse.
 Mälestuse jäädvustamine 
Tema järgi kandis Narva Suur tänav aastani 1994. nime Mahmastali tänav. Johann Mahmastali järgi nimetati ka 1990. aastal ehitatud mootorlaev Iohann Mahmastal, IMO: 8603406.

Viited

Kirjandus
Harri Jõgi, “Eesti soost kindralid. Teatmik”, Kirjastus Sisekaitseakadeemia, 1999, lk 30

Kategooria:Venemaa inimesed
Kategooria:Nõukogude Liidu sõjaväelased 
Kategooria:Punalipu ordeni kavalerid
Kategooria:Eestlased Venemaal
Kategooria:Sündinud 1891
Kategooria:Surnud 1942
Kategooria:Narva ajalugu